
Verkefna- og fjárhagsáætlun 2018

Slagorðið „Nordens tid er nå“ er yfirskrift næstu lotu í umbótastarfinu „Nytt Norden“ sem samstarfsráðherrarnir ákváðu að hrinda í framkvæmd í september 2016. Frá árinu 2014 hafa víðtækar umbætur einkennt norrænt samstarf. Markmiðið er að norrænt samstarf sé framsækið, vel rekið og gegni mikilvægu hlutverki fyrir stjórnvöld, atvinnulíf og almenning á Norðurlöndum. Umbæturnar eru farnar að bera ávöxt í formi samstarfs sem snýst í auknum mæli um stjórnmál og endurspeglar betur þau álitaefni sem eru efst á baugi í löndunum. Aukið pólitískt vægi, hagræðing og alþjóðavæðing eru mikilvæg lykilorð í umbótastarfinu.

Norræn fjárhagsáætlanagerð þarf því að uppfylla nýjar kröfur. Ætlast er til að fjárhagsáætluninni sé beitt á framsæknari og sveigjanlegri hátt til að mæta nýjum þörfum og væntingum í löndunum. Með skírskotun til þessa er fjárveitingum skipt til hagsbóta fyrir græn umskipti og samstarf um heilbrigðis- og félagsmál. Nánar tiltekið verða rannsóknir á sviði orkumála efldar með hærri framlögum til stofnunarinnar Norrænna orkurannsókna. Þá fær Norræna erfðaauðlindastofnunin (NordGen) aukið fé til að tryggja geymslu og varðveislu grunngagna um plöntur/fræ til framtíðar. Frekari stoðum verður rennt undir lýðheilsusamstarfið í samræmi við stefnumótandi úttekt á heilbrigðismálasamstarfinu frá árinu 2015.

Unnið verður af sama kappi og áður að víðtæku og þverlægu verkefni um aðlögun flóttafólks og innflytjenda, sem hófst árið 2016. Endurspeglar það óbreyttar væntingar um að norrænt samstarf bregðist ávallt við kröfum samtímans í löndunum. Þetta á einnig við um samstarfsnetið Nordic Safe Cities.

Norrænt samstarf um stafræna væðingu verður ofarlega á baugi á árinu með öflugra og sveigjanlegu ad hoc eða sérstöku samstarfi ráðherranna.

Norðurlönd eru sem heild ekki einungis tólfta stærsta hagkerfi heims. Löndin búa einnig að lausnum og reynslu á sviði jafnréttis, grænna umskipta og velferðar, svo að dæmi séu tekin, sem horft er til víðar í Evrópu og um heim allan. Þetta er aðdragandinn að framtaki forsætisráðherranna með yfirskriftinni „Norrænar lausnir á hnattrænum viðfangsefnum“ og sameiginlegri áætlun um að kynna Norðurlönd og marka þeim stöðu á alþjóðavettvangi sem verður áfram á dagskrá 2018. Sömuleiðis er þetta bakgrunnurinn að samstarfi um alþjóðamál og ESB- mál sem varða öll löndin og allar ráðherranefndir hafa á oddinum. Sama gildir um samnorræna eftirfylgni við hnattrænu loftslagssamningana.

Norrænar lausnir geta enn fremur verið öflug tæki til að ná sjálfbærnimarkmiðum SÞ fyrir 2030. Norrænt samstarf styður þannig við þá vinnu að sjálfbærri þróun sem fram fer í löndunum.

Sýnt er að stefnumótandi úttektir eru afar gagnlegar til að greina sóknarfæri í norrænu samstarfi á ákveðnum samstarfssviðum. Ákveðið hefur verið að veita áfram fé á árinu 2018 til þess að fylgja eftir úttektunum á orkumálum, umhverfismálum, vinnumálum og félagsmálum ásamt fjárveitingu í nýja úttekt.

Samráð við Norðurlandaráð hefur verið gott og uppbyggilegt í öllu ferli fjárhagsáætlunarinnar. Samkomulag náðist á haustdögum 2017 í árlegum viðræðum við Norðurlandaráð um fjárhagsáætlun Norrænu ráðherra- nefndarinnar. Niðurstaðan er birt í heild í fjárhagsáætlunarritinu.

Heildarrammi fjárhagsáætlunarinnar er sambærilegur við ramma ársins 2017. Áfram verður sérstakur fjárlagaliður fyrir forgangsverkefni, þar á meðal verkefni formennskulandsins.

Dagfinn Høybråten
framkvæmdastjóri Norrænu
ráðherranefndarinnar


Heildarrammi fjárhagsáætlunar og skipting milli sviða

Heildarrammi fjárhagsáætlunar Norrænu ráðherranefndarinnar 2018 nemur samtals 935.091 þús. DKK (á verðlagi ársins 2017) og er það óbreyttur rammi að raungildi miðað við fjárhagsáætlun fyrra árs.

Við heildarramma fjárhagsáætlunar 2018 (á verðlagi ársins 2017) bætast áhrif áætlaðrar verðbólgu og gengisbreytinga í samræmi við verðlagsstuðla og gengi gjaldmiðla sem er að finna í fylgiskjali 2 og fæst þá heildarrammi fjárhagsáætlunar Norrænu ráðherranefndarinnar 2018.

Rammann er hægt að sundurliða á eftirfarandi hátt:


	Heildarrammi
	þús. DKK




	Samþykkt fjárhagsáætlun 2018 á verðlagi ársins 2017
	935.091

	Áhrif verðbólgu milli ára á verðlagi ársins 2018
	13.922

	Áhrif gengisbreytinga milli ára
	1.849






	Samtals á verðlagi ársins 2018
	950.862



Vegna framreiknings í fjárhagsáætlun ársins 2018 koma til verðbætur að upphæð 13.922 þús. DKK, en það jafngildir hækkun fjárhagsáætlunarinnar um 1,5%. Umreikningur fjárveitinga til stofnana úr gjaldmiðli þeirra í danskar krónur felur í sér hækkun á fjárhagsáætlun að upphæð 1.849 þús. DKK. Taka ber fram að þetta hefur engin raunveruleg áhrif á umfang fjárhagsáætlunarinnar (og framlög landanna) eða upphæð fjárveitinga til stofnana. Gengi gjaldmiðla er eingöngu notað til þess að umreikna fjárveitingar til stofnana í danskar krónur, en þær eru greiddar út í gjaldmiðli búsetulandsins.

Á næstu blaðsíðu má sjá hvernig heildarrammi fjárhagsáætlunarinnar skiptist niður á fagsviðin árið 2018.

*Skrifstofur ráðherranefndarinnar í Eistlandi, Lettlandi, Litáen og Norðvestur-Rússlandi


Sjá skiptingu heildarramma milli fjárlagaliða í töflunum frá og með bls. 23.


Meginlínur fjárhagsáætlunar fyrir árið 2018

Norræna ráðherranefndin er formlegur samstarfsvettvangur norrænu ríkisstjórnanna. Ráðherra- nefndin starfar á grundvelli Helsingforssamningsins frá 1971.

Löndin skiptast á um að gegna gegna formennsku í Norrænu ráðherranefndinni. Svíar taka við formennskunni af Norðmönnum árið 2018.

Samstarfsráðherrar Norðurlanda (MR-SAM) bera meginábyrgðina á samhæfingu starfsemi Norrænu ráðherranefndarinnar. Samstarfið fer einnig fram í tíu fagráðherranefndum.

Heildarrammi norrænu fjárhags- áætlunarinnar í ár er óbreyttur frá árinu 2017. Aftur á móti hefur breyting orðið á skiptingu fjárins milli fagsviða innan heildarrammans í þeim tilgangi að efla samstarfið um félags- og heilbrigðismál og um græn umskipti. Fjárveitingar til MR-S, MR-FJLS og MR-VÆKST hækka en fjárveitingar til stærstu fagsviðanna lækka um u.þ.b. 2 prósent til menntamála og rannsókna og 1 prósent til menningarmála. Þá lækkar fjárveiting til MR-FINANS um 0,3 milljónir DKK og til MR-LAG um 0,25 milljónir DKK.

Þar á ofan hafa samstarfs- ráðherrarnir breytt áherslum í sinni eigin fjárveitingu á árinu 2018. Nokkuð dregur úr fjárveitingum til forgangsverkefna, en þau jukust verulega árið 2017. Þess í stað rennur meira fé til alþjóðlegs starfs og framkvæmdar áætlunarinnar um málefni Rússlands. Sjá nánar í kaflanum um pólitíska forgangsröðun Norrænu ráðherranefndarinnar.

Þá halda formennskuverkefni Finna (frá 2016) og Norðmanna (frá 2017) áfram á árinu 2018. Auk þess hleypa Svíar formennskuverkefnum sínum af stokkunum.

Fjárhagsáætlunin byggist á tillögum fagráðherranna að forgangsröðun og var hún kynnt sem fjárhags- áætlunartillaga framkvæmdastjórans í júní 2017. Í framhaldinu var hún send í umsagnarferli í löndunum.

Samstarfsráðherrarnir tóku ákvörðun um fjárhags- áætlunartillöguna í september 2017. Í nóvember 2017, að loknu samráði við Norðurlandaráð, samþykktu ráðherrarnir endanlega útgáfu fjárhagsáætlunar Norrænu ráðherranefndarinnar fyrir 2018.


Pólitísk forgangsröðun Norrænu ráðherranefndarinnar

Árið 2018 verður unnið áfram að því að norrænt samstarf verði öflugt og mikilvægt tól þegar brugðist er við pólitískum viðfangsefnum sem löndin eiga sameiginleg.

Fjárveitingar samstarfsráðherranna til forgangsverkefna eru tæki til að auka vægi norræna ríkisstjórnarsamstarfsins. Fjárveitingum til forgangsverkefna er ætlað að greiða fyrir nýjum og stærri þverlægum verkefnum/áætlunum auk formennskuverkefna landanna, en þau voru innleidd á árinu 2013.

Fjárveitingum til forgangsverkefna á árinu 2018 er meðal annars ætlað að fjármagna forsætisráðherraverkefnið Norrænar lausnir á hnattrænum viðfangsefnum og víðtæka samstarfsáætlun um aðlögun flóttafólks og innflytjenda.

Auk þess er áhersla lögð á þverlægar aðgerðir í samstarfi um norrænar hagtölur, umhverfismál og loftslagsmál (í framhaldi af alþjóðlegu loftslagsráðstefnunni), stafræna væðingu og aðgerðir gegn félagslegri útskúfun, öfgahyggju og trúarlegri mismunun með samstarfi um lýðræði, þátttöku allra og öryggi.

Í takt við umbæturnar undir yfirskriftinni Nytt Norden er í fjárhagsáætlun ársins 2018 einnig lögð sérstök áhersla á að fylgja eftir stefnumótandi úttektum á sviði vinnumála, umhverfismála, orkumála og félagsmála. Eftirfylgni úttektarinnar á heilbrigðissviðinu er tryggð með auknum fjárveitingum til félags- og heilbrigðismála. Fjármunum er enn fremur ráðstafað til að hefja nýja úttekt á árinu.

Sem endranær eru athafnir fólks og fyrirtækja þvert á landamæri ofarlega á dagskrá hjá Norrænu ráðherranefndinni eins og störf Stjórnsýsluhindranaráðsins bera vitni um.

Áhersla Norrænu ráðherra- nefndarinnar á alþjóðamál og ESB-mál hefur aukist í kjölfar umbótastarfsins Nytt Norden.

Alþjóðleg málefni og málefni ESB eru nú orðið á dagskrá allra ráðherranefndanna. Fyrir vikið beina ráðherrarnir sameiginlegum yfirlýsingum og starfsemi að ESB og öðrum alþjóðastofnunum. Löndin vinna einnig saman að því að samhæfa löggjafarstarf landanna og innleiðingarferli ESB-gerða.

Það hefur ekki farið fram hjá Norrænu ráðherranefndinni að áhugi á Norðurlöndum fer vaxandi um allan heim. Unnið er eftir sameiginlegri áætlun um að kynna Norðurlönd og marka þeim stöðu sem aðlaðandi svæði fyrir ferðafólk, fyrirtæki og alþjóðlegt fjármagn. Samtímis heldur verkefni forsætisráðherranna áfram um norrænar lausnir á hnattrænum samfélagsáskorunum. Markmiðið með verkefninu er að auka þekkingu og stuðla að samnorrænum verkefnum til að bregðast við alþjóðlegri eftirspurn eftir nýbreytni í samfélagslausnum. Verkefnið ber að vinna í samhengi við nýja norræna samstarfsáætlun um Dagskrá 2030 sem á að tryggja að löndin keppist við að ná sjálfbærnimarkmiðum SÞ.

Að lokum ber að geta þess að Norræna ráðherranefndin leggur mikla áherslu á málefni barna og ungmenna, jafnrétti og sjálfbæra þróun og samþættir þau þverlægu sjónarmið allri starfsemi sinni.


Samráð við Norðurlandaráð um fjárhagsáætlun Norrænu ráðherranefndarinnar 2018

Á haustdögum 2017 áttu Norðurlandaráð og Norræna ráðherranefndin viðræður um tillögu ráðherranefndarinnar að fjárhagsáætlun sem skiluðu sér í eftirfarandi breytingum og nánari skýringum á fjárhagsáætlun ársins 2018:

Að heilbrigðismál fylgdarlausra barna á flótta – einkum geðheilsa, verði tekin með í fjárhagsáætlunina.

Að ráðstafa allt að 500.000 DKK í bakgrunnsrannsókn á aðgerðum Norðurlanda í alþjóðlegu friðar- og sáttastarfi, þar á meðal framlag þeirra til að auka þátttöku og áhrif kvenna í ferlum sem tengjast friðar- og öryggismálum.

Að ráðstafa fjármagni í kortlagningu á því hvernig norrænir ljósvakamiðlar í almannaþjónustu geti orðið aðgengilegar alls staðar á Norðurlöndum, þar á meðal að skoða lokun höfundarréttarvarins efnis eftir svæðum.

Að ráðstafa fjármagni í ítarlega úttekt á norrænu starfi varðandi siglingahættu og umhverfisvá í siglingum á norðurslóðum.

Að Norðurlandaráð fái til afgreiðslu með hraði ráðherranefndartillögu um langtímafjármögnun hinna fimm samstarfsstofnana á sviði menntamála. Áður en tillagan verður endanlega afgreidd vill Norðurlandaráð þó halda fast við að fjárveiting Norrænu Samastofnunarinnar (NSI) haldist óbreytt frá fyrra ári.


Tekjuliðir fjárhagsáætlunar og framlög landanna

Starfsemi ráðherranefndarinnar er aðallega fjármögnuð með beinum framlögum landanna. Grundvallarreglan er sú að framlög landanna samsvari heildarfjárhagsrammanum að frádregnum gjöldum af launum starfsfólks, nettóvaxtatekjum og öðrum tekjum, sbr. töflu hér á eftir. Framlög landanna eru ákveðin samkvæmt ákveðinni skiptireglu, sem styðst við hlutdeild landanna í samanlögðum vergum þjóðartekjum miðað við framleiðsluverð síðustu tveggja ára sem tölur liggja fyrir um á Norðurlöndum, en í fjárhagsáætlun 2018 eru það árin 2014 og 2015.

Áætluð framlög landanna í eigin gjaldmiðli

Samningurinn um aðgang að æðri menntun kveður á um að greiðslur milli landanna skuli gerðar upp í framlögum þeirra til hinnar árlegu fjárhagsáætlunar Norrænu ráðherranefndarinnar. Sú ákvörðun hefur því áhrif á framlög landanna í hinn samnorræna sjóð. Greiðsluákvæðið gildir um Danmörku, Finnland, Noreg og Svíþjóð. Greiðsluákvæðið gildir ekki um Ísland, Grænland, Færeyjar og Álandseyjar. Í framlögum landanna er tekið tillit til gagnkvæmra greiðslna þeirra á milli. Samningurinn hefur eingöngu áhrif á innbyrðis skiptingu framlaganna milli landanna (Danmerkur, Finnlands, Noregs og Svíþjóðar). Ákveðið var á árinu 2015 að framlengja samninginn til ársloka 2018.

Í samningnum er kveðið á um að greiða skuli fyrir 75% þeirra námsmanna sem fá námslán frá sínu heimalandi og samkvæmt reglum er þar gilda vegna æðri menntunar í öðru norrænu landi, enda falli menntunin undir 1. gr. samningsins.

Nemar í rannsóknarnámi og ósérgreindu háskólanámi eru ekki taldir með. Árleg greiðsla fyrir hvern námsmann er 30.740 DKK á árinu 2018.

Ráðherranefndinni berast tölfræðilegar upplýsingar frá námsstuðningsstofnunum landanna sem liggja til grundvallar þeim fjölda námsmanna sem ætlað er að fari á milli landa.

Hér til hliðar sjást framlög landanna til Norrænu ráðherra- nefndarinnar í þúsundum í eigin gjaldmiðli samkvæmt gengi sem samstarfsráðherrarnir hafa ákveðið, sbr. fylgiskjal 2. Í framlögunum er tekið tillit til greiðslnanna.


	Fjárhagsáætlun 2018 – Áætluð framlög landanna í eigin gjaldmiðli	 




	Danmörk
	120.065
	DKK

	Finnland
	26.156
	EUR

	Ísland
	151.187
	ISK

	Noregur
	411.677
	NOK

	Svíþjóð
	363.455
	SEK




Þróun fjárhagsramma Norrænu ráðherranefndarinnar

Ein aðferð til að rannsaka þróun fjárhagsramma Norrænu ráðherranefndarinnar um lengri tíma er að bera rammann saman við samanlagða verga þjóðarframleiðslu landanna. Verg þjóðarframleiðsla Norðurlanda er samanlögð verg þjóðarframleiðsla Danmerkur, Finnlands, Íslands, Noregs og Svíþjóðar. Súluritið hér að neðan sýnir hlutfall fjárhagsrammans af vergri þjóðarframleiðslu Norðurlanda frá því á árinu 1995. Þar sést að fjárhagsrammi ráðherranefndarinnar hefur minnkað á tímabilinu í samanburði við verga þjóðarframleiðslu.

Samanburðurinn á við um tímabilið 1995–2016 þar sem grunnur 1995=100. Hlutfallslega aukningu fjárhagsrammans 2009 má að mestu rekja til efnahagskreppunnar 2008. Verg þjóðarframleiðsla allra landanna minnkaði á árinu 2009 miðað við 2008. Þess vegna er fjárhagsáætlun ráðherranefndarinnar hlutfallslega hærri það ár miðað við verga þjóðarframleiðslu Norðurlanda.

Súluritið sýnir að á árinu 2016 var hlutfall fjárhagsrammans af vergri þjóðarframleiðslu 55.

Norræna fjárhagsáætlunin í hlutfalli við VÞF Norðurlanda

Þróun fjárhagsáætlunarinnar á árunum 2006-2018

Þróun fjárhagsáætlunarinnar á árunum 2006-2018

Samstarfsráðherrarnir samþykktu fjárhagsramma ársins 2018 sem er sambærilegur ramma ársins 2017.

Hækkunina á árinu 2008 frá árinu áður ber að skoða í ljósi ákvörðunar um fjárhagsáætlun ársins 2008 þess efnis að fjármagna að hluta til hnattvæðingarverkefni sem forsætisráðherrarnir kynntu á fundi sínum í Punkaharju í Finnlandi í júní 2007. Heildarkostnaður verkefnisins var 60 milljónir DKK en rammi norrænu fjárhagsáætlunarinnar var víkkaður út um 35 milljónir DKK.

Sökum gengisbreytinga dróst fjárhagsramminn saman á föstu verðlagi milli áranna 2009 og 2010 en fjárhagsrammi ársins 2011 náði ekki sömu stærð og árið 2009. Ástæðan var sú að gengi norsku og sænsku krónunnar lækkaði töluvert gagnvart dönsku krónunni frá seinni hluta ársins 2008 fram á mitt ár 2009. Hækkunin milli áranna 2011 og 2012 hélt áfram til ársins 2013 en hún varð einnig vegna gengisbreytinga þegar gengi norsku og sænsku krónunnar hækkaði gagnvart dönsku krónunni. Skýra má tiltölulega mikið hrap á föstu verðlagi á árinu 2015 miðað við 2014 og áfram á árinu 2016 með lægra gengi norsku og sænsku krónunnar gagnvart dönsku krónunni auk niðurskurðar í fjárhagsáætlun á árunum 2014-2016. Gengi norsku og sænsku krónunnar hélt áfram að falla sem skýrir lækkunina árin 2016 og 2017.


Þróun óráðstafaðs fjármagns á tímabilinu 2013-2016

Óráðstafað fé er skilgreint sem fé sem ekki er búið að ákveða hvernig eigi að verja. Óráðstafað fé kemur einungis fram á fjárlagaliðum sem varða framlög til verkefna og áætlana. Þeir utanaðkomandi aðilar sem fá fjárveitingar ráðherranefndarinnar til stofnana og félagasamtaka greiddar út hafa ráðstöfunarrétt yfir því fé. Í fjárhagsáætlun ráðherranefndarinnar er þessu fjármagni ávallt ráðstafað að fullu, samkvæmt þeirri skilgreiningu. Fjárveitingar til verkefna og styrkja námu samtals u.þ.b. 57% af fjárhagsáætlun ráðherranefndarinnar fyrir árið 2016.

Í tengslum við nýbreytni í fjárhagsáætlunarferlinu og samþykkt á hugmyndalista framkvæmdastjórans árið 2007 ákváðu samstarfsráðherrarnir að innleiða 20%-reglu og lágmarksupphæð sem nam 200.000 DKK. Þannig mátti ekki yfirfæra meira en 20% af tilteknum fjárlagalið til næsta árs en þó allt að 200.000 DKK. Þegar fjárhagsáætlunarferlið var endurskoðað árið 2014 var reglunni breytt í 15%-reglu og lágmarksfjárhæðinni í 150.000 DKK.1

Óráðstafað fé í árslok 2013-2016

Samstarfsráðherrarnir ákváðu í maí 2009 að frá og með starfsárinu 2009 skyldi fé sem stæðist ekki 15%-kröfuna renna aftur til landanna. Ákvörðunin var tekin í tilefni þess að rammi fjárhagsáætlunar 2008 var aukinn til eins árs um 35 milljónir DKK til fjármögnunar á hnattvæðingarverkefnunum.

Á myndriti á blaðsíðu 20 sést óráðstafað fé á árunum 2013-2016, enn fremur hvernig óráðstafað fé skiptist niður á ráðherranefndir í þús. DKK og hlutdeild þess í heildarfjárhagsramma fagsviðanna.

1 Lægri mörkin eru sett af tilliti til lágra fjárlagaliða, sem kæmu illa út ef eingöngu væri beitt hlutfallsútreikningi.


Þróun lausafjárstöðu

Á línuritinu hér að neðan eru tvær línur. Bláa línan sýnir hámark lausafjárstöðunnar á hverjum ársfjórðungi og rauða línan lágmark. Lausafjárstaðan felur í sér heildarlausafjárstöðu ráðherranefndarinnar þar sem lausafé í erlendum gjaldmiðli er umreiknað í danskar krónur.

Árið 2008 fóru framlög landanna að berast fjórum sinnum í stað tvisvar á ári og hafði það áhrif á hreyfingar á lausafjárstöðu ráðherranefndarinnar. Um mitt ár 2014 hófu löndin að greiða átta sinnum á ári, fjórar greiðslur í dönskum krónum og fjórar í eigin gjaldmiðli.

Samstarfsráðherrarnir ákváðu í nóvember 2010 að færa greiðslur landanna til um tvo mánuði. Við það lækkaði heildarlausafjárstaða ráðherranefndarinnar verulega þegar á árinu 2011 og stundum er hún nálægt núlli.

Þróun lausafjárstöðu (þús. DKK)

Yfirlit yfir fjárlagaliði fjárhagsáætlunar Norrænu ráðherranefndarinnar

Fylgiskjal 1

Fylgiskjal 2





	Gengi 2018




	100 EUR
	=
	744 DKK

	100 ISK
	=
	6,2 DKK

	100 NOK
	=
	81 DKK

	100 SEK
	=
	77 DKK







	Verðbólguviðmið 2018




	Danmörk

	Finnland

Reikningsstuðull vegna verkefna er 1,5%.

